Karlien van Jaarsveld verklap haar vierde kind se naam
JY LEES NOU Karlien van Jaarsveld verklap haar vierde kind se naam
Die sangeres Karlien van Jaarsveld het in die sosiale media aangekondig dat sy en haar man, Joe Breytenbach, se tweede spruit Johannes sal heet.
"Ek het die naam in my gees gehoor, Johannes. 2 keer. O ja! By the way, dis 'n seuntjie. My man se naam is ook Johannes, maar hy is Johannes Christiaan Breytenbach," skryf die sangeres.
Karlien wat reeds die ma is van die 6-jarige tweelingseuns Daniël en Eliah (uit haar huwelik met Derick Hougaard) en haar en Joe se tweejarige dogtertjie Elah, het vroeër vanjaar aangekondig sy is weer swanger.
"Ons was geskok, maar ook baie gelukkig daaroor – nie een van ons kinders was beplan nie. Maar dis wonderlike nuus en ons kan nie gelukkiger daaroor wees nie," het sy toe vertel.
Ek en Elah in ons eenderse voorskote van Tablier aprons ??????@tablier2019
A post shared by Karlien (@karlienvanjaarsveld) on Nov 19, 2019 at 9:19am PST
Volgens die sangeres wat alreeds op vier weke uitgevind het sy is swanger, wou sy eers nie vir Joe vertel dat sy al twee keer die naam Johannes gehoor het nie, want hy sal dadelik sê dis sy naam.
"Ek meen, mans hoor mos nou nie dadelik God se stem so duidelik soos vroue nie en mans hou daarvan dat die seun na hulle vernoem word. So ek besluit om die naam vir myself te hou en het 'n massiewe worsteling met God, want ek wil nie my kind Johannes noem nie!"
Joe, geluk met jou verjaarsdag my baie sexy man. Jy laat my altyd dink aan 'n plek wat nie regtig bestaan nie. 'n Plek waarnatoe mens wens jy kan ontsnap. 'n Plek waar dit op die warmste dag nooit te warm is nie, en die wind nooit te sterk waai nie, en reën altyd op die perfekte tyd val, met 'n donderstorm teen bedtyd, wat jou in 'n diep rus inbring. Geen saad verspoel of verskroei nie. Daar is altyd genoeg koelte onder groot wilgerbome, en 'n helder stroom waaruit mens kan drink net hier naby. In die nag is daar nooit 'n wolk voor die sterre nie, en kan mens ure lê en staar na eindelose vrede. Dankie vir die man wie jy vir my is. Ek het regtig nog nie iemand soos jy ontmoet nie. Dankie vir die pappa wat jy vir ons kinders is, dis van ewigheidswaarde.
A post shared by Karlien (@karlienvanjaarsveld) on Nov 17, 2019 at 5:43am PST
"So kom ek af op Johannes die doper wat die weg van Jesus berei het, net soos Elia ook 'n weg bereider was vir God. Met 'n Johannes in ons midde sal ons seker ook al hoe nader kom om die beloofde land in te trek, so deur die jordaan. Ons is opgewonde oor jou opwagting Johannes."
GO BOKKE!!!!!! ????????????????
A post shared by Karlien (@karlienvanjaarsveld) on Nov 2, 2019 at 1:50am PDT
"Asseblief moet ons nie vroeg kom verras soos jou ander broers en sussies nie. Groei nou nog lekker hier in my baarmoeder, daar is genoeg tyd," skryf sy.
Sy het voorheen aan Huisgenoot vertel sy hoop die swangerskap sal goed verloop.
As ek die leeu hoor brul Vanuit die ooste En ek weet om te gaan Maar kies om te bly in die kersbeligte aand Hier is wat ek ken en waar ek warm kan bly Hier is dit bekende grond Uitgetrap deur die saad voor my Omgeskoffel, afgebrand, oor-geplant en weer verpletter Maar ek ken die brandhout se geknetter As ek ook hier bly Sal dieselfde grond dieselfde letsels bly Dieselfde standbeeld opgebou kan word Dis 'n beeld wat ek vantevore gesien het 'n plek van slawerny, maar dis bekend vir my Sal ek dan ook in die strate van Timna bly - k
A post shared by Karlien (@karlienvanjaarsveld) on Nov 14, 2019 at 10:26am PST
"Almal weet van ons uitdagings met my vorige swangerskappe. Met elkeen van hulle het ek al voor 12 weke begin bloei. Tot dusver was die Here vir ons baie goed – ek het nog geen gesondheidsuitdagings ervaar nie," het sy vertel.
"My grootste wens is dat ek hierdie een 'n volle swangerskapstermyn kan dra. Die langste wat ek nog swanger was, was 32 weke – en elkeen van my kinders was ná hulle geboorte in die hoësorgeenheid."